PATVIRTINTA

Akmenės rajono jaunimo ir

suaugusiųjų švietimo centro

direktoriaus 2021 m. rugsėjo 2 d.

įsakymu Nr. V-46

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Akmenės rajono jaunimo ir suaugusiųjų švietimo centro smurto prevencijos ir intervencijos vykdymo tvarkos aprašas (toliau – Tvarkos aprašas) parengtas vadovaujantis smurto ir patyčių prevencijos įgyvendinimo rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“ ir Akmenės rajono savivaldybės administracijos direktoriaus pavaduotojo 2017 m. rugpjūčio 25 d. įsakymu Nr. PAV-530 ,,Dėl smurto ir patyčių prevencijos ir intervencijos vykdymo Akmenės rajono savivaldybės mokyklose tvarkos aprašo patvirtinimo“.
2. Tvarkos aprašo paskirtis – padėti Centrui užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.
3. Tvarkos aprašas nustato patyčių stebėsenos, prevencijos ir intervencijos vykdymą Akmenės rajono jaunimo ir suaugusiųjų švietimo centre.
4. Tvarkos tikslas – siekiant ugdyti pozityvų mokinių elgesį ir sukurti draugišką ir saugią atmosferą, nustatyti, kokie turi būti daromi veiksmai individualiu, klasės, Centro, šeimos lygmeniu, siekiant užkirsti kelią smurtui ir patyčioms.
5. Tvarkos aprašas remiasi šiais principais:
   1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;
   2. kiekvienas Centro administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;
   3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;
   4. kiekvienas Centro bendruomenės narys turi mokėti tinkamai reaguoti patyčių situacijoje.
6. Tvarkos apraše vartojamos sąvokos:
   1. Patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.
   2. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):
      1. **žodinės patyčios**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
      2. **fizinės patyčios**: mušimas, spardymas, spaudimas, dusinimas, užkabinėjimas, turtinė žala ir kt.;
      3. **socialinės patyčios**: socialinė izoliacija arba tyčinė atskirtis, gandų skleidimas ir kt.;
      4. **elektroninės patyčios**: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešas gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.
   3. **Patyčias patiriantis vaikas** – mokinys, iš kurio yra tyčiojamasi.
   4. **Besityčiojantysis/skriaudėjas** – vaikas ar suaugęs, inicijuojantis patyčias ir/ar prisidedantis prie jų.
   5. **Patyčias patiriantis suaugęs** – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).
   6. **Patyčių stebėtojas** – vaikas, matantis ar žinantis apie patyčias.
   7. **Patyčių prevencija** – veikla, skirta patyčių rizikai mažinti, imantis Centro bendruomenės narių (mokinių, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.
   8. **Patyčių intervencija** – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).
   9. **Patyčių prevencijos ir intervencijos stebėsena** – patyčių situacijos Centre stebėjimas renkant, analizuojant faktus ir informaciją, svarbią šio reiškinio geresniam pažinimui ir valdymui, reiškinio tolimesnės raidos ir galimo poveikio prognozavimas.
7. Tvarkos aprašas parengtas vadovaujantis Jungtinių Tautų vaiko teisių konvencija; Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymus įgyvendinančiais teisės aktais.

**II SKYRIUS**

**SMURTO, PATYČIŲ STEBĖSENA IR PREVENCIJA CENTRE**

1. Patyčių prevencija ir intervencija yra svarbi Centro veiklos dalis, kurios planavimu, organizavimu ir stebėsena rūpinasi Centro direktorius, vaiko gerovės komisijos nariai, klasių vadovai, o jos vykdyme dalyvauja visi Centro bendruomenės nariai.
2. Centro direktorius yra atsakingas už Centro tvarkos aprašo parengimą ir vykdymą, už stebėsenos rezultatais paremto kasmetinio Centro patyčių prevencijos priemonių plano parengimą, pristatymą Centro bendruomenei ir vykdymą.
3. Smurto ir patyčių prevencijos ir intervencijos vykdymo tvarkos įgyvendinimą koordinuoja direktoriaus paskirtas gimnazijos vaiko gerovės komisijos pirmininkas, psichologas, socialinis pedagogas ir specialusis pedagogas kurie kasmet:
   1. inicijuoja anoniminę vaikų apklausą ir apibendrina jos rezultatus;
   2. atlieka Centro fiksuotų pranešimų apie patyčias analizę;
   3. remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;
   4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;
   5. teikia siūlymus Centro direktoriui dėl patyčių prevencijos ir intervencijos priemonių įgyvendinimo Centre, Centro darbuotojų kvalifikacijos tobulinimo patyčių prevencijos ar intervencijos srityje ir kitais klausimais;
   6. esant reikalui, teikia siūlymus Centro direktoriui dėl Akmenės rajono jaunimo ir suaugusiųjų švietimo centro Smurto ir patyčių prevencijos ir intervencijos tvarkos aprašo tobulinimo;
   7. atlieka kitus Centro patyčių prevencijos ir intervencijos vykdymo tvarkoje numatytus veiksmus.
4. Klasių vadovai kasmet išanalizuoja ir apibendrina turimus pranešimus apie patyčias, informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III SKYRIUS**

**PATYČIŲ INTERVENCIJA CENTRE**

1. **Bet kuris Centro darbuotojas** įtaręs ar pastebėjęs smurtą ar patyčias vadovaujasi reagavimo į smurtą ar patyčias ir pagalbos mokiniui planu (1 priedas):
   1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus, esant elektroninėms patyčioms, išsaugo įrodymus;
   2. primena vaikui, kuris tyčiojasi, Centro nuostatas ir elgesio taisykles;
   3. raštu informuoja klasės vadovą apie įtariamas ir/ar įvykusias patyčias, elektroninių patyčių atvejus, pateikia išsaugotus įrodymus, kartu pateikia užpildytą pranešimo apie patyčias formą (rekomenduojama forma 2 priede).
   4. jei klasės vadovo nėra, informuoja tiesiogiai psichologą ar socialinį pedagogą apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie patyčias formą (rekomenduojama forma 2 priede).
2. **Mokinys** patyręs patyčias arba jas pastebėjęs:
   1. nedelsdamas praneša klasės vadovui;
   2. nesant klasės vadovo praneša socialiniam pedagogui ar vaiko gerovės komisijos nariui ar kitam Centro darbuotojui.
3. **Tėvai (globėjai, rūpintojai)** sužinoję apie patyčias ar pastebėję patyčių atvejį:
   1. nedelsdami raštu (trumpąja sms žinute, elektroninio dienyno žinute, elektroniniu paštu ir kt.) informuoja klasės vadovą;
   2. jei besityčiojantis asmuo yra Centro darbuotojas, nedelsdami raštu (trumpąja sms žinute, elektroninio dienyno žinute, elektroniniu paštu ir kt.) informuoja Centro direktorių (direktoriaus pavaduotoją);
4. **Klasės vadovas** gavęs informaciją apie įtariamas ar įvykusias patyčias:
   1. patikrina gautą informaciją, nustatęs, kad tai patyčių atvejis, aiškinasi jo aplinkybes;
   2. bendradarbiaudamas su kitų patyčių situacijos dalyvių klasės vadovais, socialiniu pedagogu, psichologu organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;
   3. registruoja patyčių atvejus ir vykdomas intervencines veiklas smurto ir patyčių registracijos aplankale (4 priedas).
   4. vykdo tolesnę patyčių situacijos stebėseną;
   5. nesiliaujant patyčioms ar esant sudėtingesniam patyčių atvejui kreipiasi į gimnazijos vaiko gerovės komisijos pirmininką.
5. **Vaiko gerovės komisijos pirmininkas** įvertinęs turimą informaciją:
   1. kviečia vaiko gerovės komisijos posėdį ir registruoja smurto ar patyčių atvejį registracijos žurnale (5 priedas).
   2. numato intervencijos veiksmų planą (3 priedas), supažindina patyčias patyrusį ir jas vykdžiusį mokinį, jų tėvus (globėjus, rūpintojus) su planu ir jo nevykdymo pasekmėmis;
   3. informuoja Centro direktorių apie esamą situaciją;
   4. vykdo veiksmų plane numatytas veiklas, stebi, analizuoja, organizuoja posėdžius situacijos pakartotiniam įvertinimui, esant poreikiui koreguoja veiksmų planą;
   5. jei veiksmų plane numatytos veiklos yra neefektyvios, kreipiasi į Akmenės rajono savivaldybės administracijos Vaiko gerovės komisiją dėl vaiko minimalios ir vidutinės priežiūros skyrimo.
6. Mokiniui pasityčiojus iš Centro darbuotojo, patyręs patyčias darbuotojas informuoja Centro direktorių, kuris imasi Centro veiklos remiantis šiuo aprašu.
7. Centro darbuotojui pasityčiojus iš mokinio, mokinys arba jo tėvai (globėjai, rūpintojai), arba kitas asmuo, pastebėjęs ar įtaręs patyčias, informuoja Centro direktorių raštu, kuris imasi Centro veiklos remiantis šiuo aprašu.
8. Patyčių dalyviams pagal individualius poreikius Centre teikiama švietimo pagalbos specialistų ar pedagogų pagalba. Tais atvejais, kai yra kitos priežastys, dėl kurių negali būti teikiama švietimo ar kita pagalba ar netikslinga ją teikti Centre, vaiko gerovės komisija rekomenduoja kreiptis į kitas pagalbą teikiančias institucijas.

**IV SKYRIUS**

**BAIGIAMOSIOS NUOSTATOS**

1. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.
2. Kiekvienų mokslo metų pabaigoje atliekama anoniminė mokinių, jų tėvų ir pedagogų apklausa, siekiant išsiaiškinti patyčių situaciją Centre. Duomenys apibendrinami ir pagal gautus rezultatus sudaromas veiklų planas kitiems mokslo metams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Smurto ir patyčių prevencijos ir

intervencijos vykdymo tvarkos aprašo

1 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**REAGAVIMO Į SMURTĄ AR PATYČIAS IR PAGALBOS MOKINIUI PLANAS**

**PASTEBĖJUS AR ĮTARUS SMURTĄ AR PATYČIAS**

Bet kuris Centro darbuotojas turi nedelsiant reaguoti ir stabdyti patyčias

Apie įvykį pranešti klasės vadovui ir užpildyti priedą Nr. 2.

Klasės vadovas skubiai aiškinasi situaciją, kalbasi su mokiniais, jų tėvais (globėjais, rūpintojais), stebi situaciją, registruoja įvykius aplanke (4 priedas)

Pastebėjus, kad patyčios kartojasi pranešimo apie patyčias formą (2 priedas) perduoda Centro Vaiko gerovės komisijos pirmininkui

Užpildytą formą, Vaiko gerovės komisijos pirmininkas, registruoja Patyčių registracijos žurnale (3 priedas) ir:

Imasi spręsti patyčių situaciją, bendrauja su patyčių dalyviais, jų tėvais (globėjais, rūpintojais)

Esant sudėtingesnei situacijai inicijuoja Vaiko gerovės komisijos susirinkimą, informuoja direktorių ir numato veiksmų planą bei imasi spręsti smurto ar patyčių situaciją

Smurto ir patyčių prevencijos ir

intervencijos vykdymo tvarkos aprašo

2 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**PRANEŠIMAS APIE ĮTARIAMĄ SMURTĄ AR PATYČIAS**

**\_\_\_\_\_\_\_\_\_\_\_\_\_\_**

(data)

**Bendrieji duomenys:**

|  |  |  |
| --- | --- | --- |
| Kam pranešta apie smurtą ar patyčias: |  | |
| Kas pranešė apie smurtą ar patyčias: |  | |
| Kada įvyko (data, val.): |  | |
| Kur įvyko: |  | |
| Kokios smurto ar patyčių formos naudotos ar įtariama, kad buvo naudotos: | | |
| * ***Fizinės:*** vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas, sužeidimas ir pan.); * ***Socialinės:*** įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas; * ***Elektroninės:*** patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.). * ***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | | |
| Ar yra žinomas tokio elgesio pasikartojimas: | |  |

**Duomenys apie smurto ar patyčių dalyvius:**

|  |  |
| --- | --- |
| *Asmens patyrusio smurtą ar patyčias* vardas, pavardė (jei mokinys, nurodoma klasė): |  |
| *Asmens* *kuris smurtavo ar tyčiojosi* vardas, pavardė (jei mokinys, nurodoma klasė): |  |
| *Asmens stebėjusio smurtą ar patyčias* vardas, pavardė (jei mokinys, nurodoma klasė): |  |

**Išsamesnė informacija apie įvykį:**

|  |
| --- |
|  |

**Centro pedagogo ar kito bendruomenės nario elgesys šioje patyčių situacijoje:**

|  |
| --- |
|  |

**Pranešėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė, parašas)

Smurto ir patyčių prevencijos ir

intervencijos vykdymo tvarkos aprašo

3 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO VAIKO GEROVĖS KOMISIJOS REAGAVIMO Į SMURTĄ AR PATYČIAS IR PAGALBOS VEIKSMŲ PLANAS**

|  |  |
| --- | --- |
| Su asmeniu, patyrusiu patyčias |  |
| Su asmeniu, kuris tyčiojosi |  |
| Su stebėtojais |  |
| Su patyčių dalyvių tėvais (globėjais, rūpintojais) |  |
| Su kitais gimnazijos darbuotojais |  |
| Kita (įrašyti) |  |

Vaiko gerovės komisijos pirmininkas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Smurto ir patyčių prevencijos ir

intervencijos vykdymo tvarkos aprašo

4 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**ĮTARIAMO SMURTO IR PATYČIŲ REGISTRACIJOS APLANKALAS**

**Klasė:**

**Klasės vadovas:**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Data** | **Smurtą ar patyčias patyręs asmuo** | **Smurtavęs ar besityčiojęs asmuo** | **Informacija apie įvykį** | **Prevenciniai veiksmai** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Smurto ir patyčių prevencijos ir

Intervencijos vykdymo tvarkos aprašo

5 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**SMURTO IR PATYČIŲ REGISTRACIJOS ŽURNALAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Data** | **Pranešėjas** | **Smurtą ar patyčias patyręs asmuo** | **Smurtavęs ar besityčiojęs asmuo** | **VGK protokolo data ir numeris** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |